Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 75

3. Az üzemeltetést érintõ intézkedések 3.1. Az üzemeltetés eszközei Az alagút üzemeltetését úgy kell megszervezni, és ehhez olyan eszközökkel kell rendelkezni, amelyek biztosítják az alagútban a forgalom folyamatosságát és biztonságát. Az üzemeltetésben részt vevõ munkatársak, valamint a segélyszolgálatok számára megfelelõ alapképzést és továbbképzést kell biztosítani. 3.2. Vészhelyzeti tervezés Minden alagút esetében vészhelyzeti intézkedési tervnek kell rendelkezésre állnia. A más tagállamban kezdõdõ és végzõdõ alagutak esetében az egységes vészhelyzeti intézkedési tervnek mindkét országra ki kell terjednie. 3.3. Munkálatok az alagutakban Az elõre tervezett építési és karbantartási munkálatok miatti teljes vagy részleges sávlezárásnak mindig az alagúton kívül kell kezdõdnie. Erre a célra változtatható jelzéstartalmú közúti jelzõtáblák, közúti jelzések és terelõkorlátok használhatók. 3.4. Balesetek és események kezelése Súlyos baleset vagy esemény elõfordulása esetén az alagút minden érintett járatát azonnal el kell zárni a forgalom elõl. Ezt nemcsak a fentiekben említett berendezéseknek a bejáratok elõtti egyidejû aktiválásával, hanem amennyiben rendelkezésre állnak, változtatható jelzéstartalmú közúti jelzõtáblák, közúti jelzéseknek és terelõkorlátoknak az alagútban való elhelyezésével kell megoldani, hogy minden forgalom a lehetõ leghamarabb megálljon az alagúton belül és kívül is. Az 1000 m-nél rövidebb alagutak más módszerrel is lezárhatók. A forgalmat olyan módon kell irányítani, hogy a nem érintett jármûvek gyorsan elhagyhassák az alagutat. Törekedni kell rá, hogy baleset esetén a segélyszolgálatoknak az alagútba történõ bejutási ideje a lehetõ legrövidebb legyen, és ezt gyakorlatok közben rendszeresen mérni kell. Mérhetõ ezenkívül események alkalmával is. A kétirányú, nagy forgalmat átbocsátó alagutakban a

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes